གཞན་ཡང་གླུ་ཤགས་འགྱེད་དུས་གཅིག་གིས།།ལྷོ་གཡུ་འབྲུག་སྔོན་མོའི་མཚོན་གསུམ་ཡོད།།ཁྱོད་གླུ་བས་བཤད་ན་ཅི་ཞིག་ཡིན།།ཞེས་དྲིས་པར་ཅིག་ཤོས་ཀྱིས།།ལྷོ་གཡུ་འབྲུག་སྔོན་མོའི་མཚོན་གསུམ་པོ།ཐོག་དང་གློག་དང་སེར་བ་གསུམ།།ཅེས་པས་ལན་འདེབས་པ་དང་།གཞན་ཡང་གཉེན་བཤད་བག་སྟོན་གྱི་དུས་སུ།ཐོག་དང་པོ་གནམ་ས་གཉིས་ལ་གཉེན་དར་ཟིག།ལྷོ་གཡུ་འབྲུག་སྔོན་མོ་བག་མར་ཟོང་ཟིགནུབ་རྨ་བྱ་སྔོན་མོ་མག་པ་བྱས་ཟིགབར་བ་བྱ་རྒྱལ་ཁྱུང་གིས་བྱས་ཟིགཞེས་དང་།དགྲ་ཁ་བཙན་ཆེ་ན་འགྲིག་རྟགས།།འབྲུག་ངར་སྐད་ཆེན་ཐང་རྟགས།ཞེས་དང་།ཚིག་ལ་རྩ་བ་མེད་ལ་སེམས་སྡུག་ལ་གཏད།འབྲུག་ལ་གཤོག་པ་མེད་ལ་ནམ་མཁའ་འུར་ལ་བསྐྱལ།།ཅེས་པ་སོགས་བོད་དམངས་ཁྲོད་ཀྱི་གླུ་གཞས་དང་ལ་གཞས།གནའ་གཏམ།རོགས་འཐེན།གཉེན་བཤད།འབེལ་གཏམ་སྟོན་བཤད།གཏམ་དཔེ་སོགས་འཚོ་བའི་རྒྱན་གོམས་ཀྱི་ཤེས་བྱའི་སྟེང་ན་འང་འབྲུག་གི་ཐ་སྙད་དང་འབྲལ་མེད་དུ་གནས་ཡོད་ཅིང་།ད་དུང་གནའ་དུས་སུ་ལྷོ་མོན་ཁག་བཞིར་འབོད་ཅིང་དེང་དུས་འབྲུག་ཅེས་པའི་ཡུལ་ཁམས་འདི་ལ་ཡང་རིམ་བཞིན་ཁྱབ་འཕེལ་བྱུང་ཡོད།